
Către,





BIROUL PERMANENT AL





CAMEREI DEPUTAȚILOR
Vă înaintăm, alăturat, raportul COMUN asupra proiectului de lege pentru completarea art.67 din Legea nr.46/2008-Codul silvic, trimis, Comisiei       pentru mediu și echilibru ecologic, Comisiei pentru agricultură, silvicultură, industrie alimentară și servicii specifice şi Comisiei pentru administraţie publică şi amenajarea teritoriului pentru dezbatere în fond cu adresa nr. PLx. 867 din 9  decembrie 2015.

	PREŞEDINTE,
	PREȘEDINTE,
	PREȘEDINTE,

	Carmen Ileana MOLDOVAN
	Nini SĂPUNARU
	Victor Paul DOBRE 

RAPORT COMUN

asupra proiectului de lege pentru completarea art.67 din Legea nr.46/2008-Codul silvic


În conformitate cu prevederile art.95 din Regulamentul Camerei Deputaţilor, republicat, Comisia  pentru mediu și echilibru ecologic, Comisia pentru agricultură, silvicultură, industrie alimentară și servicii specifice şi Comisia pentru administraţie publică şi amenajarea teritoriului au fost sesizate spre dezbatere în fond cu proiectul de lege pentru completarea art.67 din Legea nr.46/2008-Codul silvic,trimis cu adresa nr. PLx.867 din 9 decembrie 2015 și  înregistrat cu nr.4c-27/45 din 9 decembrie 2015, cu nr.4c-4/88 din 9 decembrie 2015 și cu nr.4c-6/499 din 10 decembrie 2015.

Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din data de 8 decembrie 2015.

La întocmirea prezentului raport, Comisiile au avut în vedere:

 -avizul favorabil al Consiliului Legislativ, cu observaţii şi propuneri, conform avizului nr. 1074 din 7octombrie 2015.

 -avizul negativ al Comisiei juridice, de disciplină și imunități din data de 22.12.2015.
 - Guvernul nu susține adoptarea acestei propuneri legislative, conform adresei nr.6332 din 5 octombrie 2015.
Proiectul de lege supus dezbaterii are ca obiect de reglementare completarea art.67 din Legea nr.46/2008-Codul silvic, republicată, în vederea reabilitării drumurilor comunale din zonele în care se desfășoară  activitatea de exploatare și valorificare a masei lemnoase.

În conformitate cu prevederile art.61 și art.63 din Regulamentul Camerei Deputaţilor, republicat, Comisiile au examinat proiectul de lege menţionat mai sus, în şedinţe separate.

Comisia pentru mediu și echilibru ecologic a examinat proiectul de lege în ședința din 16 februarie 2016. La lucrările Comisiei şi-au înregistrat prezenţa un număr de 19 deputaţi, din totalul de 20 de membri. 
Comisia pentru agricultură, silvicultură, industrie alimentară și servicii specifice a examinat proiectul de lege în ședința din 16 februarie 2016. La lucrările Comisiei şi-au înregistrat prezenţa un număr de 33 deputaţi, din totalul de 35 de membri.
Comisia pentru administrație publică și amenajarea teritoriului a examinat proiectul de lege în ședința din 1 martie 2016. La lucrările Comisiei şi-au înregistrat prezenţa un număr de 21 deputaţi, din totalul de 23 de membri.
La dezbaterile care au avut loc au participat în calitate de invitaţi, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare , doamna Ștefania Bîrlibescu, Secretar de Stat în cadrul Departamentului pentru Relația cu Parlamentul și domnul Bibart Călin, director în cadrul Romsilva.

În urma examinării proiectului de lege şi a opiniilor exprimate, comisiile au hotărât, cu unanimitate de voturi respingerea proiectului de Lege pentru completarea art.67 din Legea nr.46/2008-Codul silvic din următorul considerent:unitățile administrativ-teritoriale au posibilitatea să stabilească în Consiliul local nivelul taxei pe care trebuie să o plătească operatorii economici din zonele în care se desfășoară activitatea de exploatare și valorificare a masei lemnoase.
În raport de obiectul şi conţinutul său, proiectul de lege face parte din categoria legilor ordinare.

	PREŞEDINTE,
	PREȘEDINTE,
	PREȘEDINTE,

	Carmen Ileana MOLDOVAN 
	Nini SĂPUNARU 
	Victor Paul DOBRE 


	SECRETAR,
	SECRETAR,
	SECRETAR,

	Vasile Daniel SUCIU
	Costel ȘOPTICĂ
	Radu BABUȘ


Consultant parlamentar

Consilier parlamentar 

Consilier parlamentar,   Ionuț Milanovici     

dr.Gabriela Amalia Ciurea
Elena Hrincescu

